CELEX: 32014D0818
Language: sl
Date: 2014-11-18 00:00:00
Title: 2014/818/EU: Izvedbeni sklep Komisije z dne 18. novembra 2014 o zavrnitvi zahtevka za preklic imena, vpisanega v register zaščitenih označb porekla in zaščitenih geografskih označb iz Uredbe (EU) št. 1151/2012 Evropskega parlamenta in Sveta (Jihočeská Zlatá Niva (ZGO)) (notificirano pod dokumentarno številko C(2014) 8425)

20.11.2014   
            
            
               SL
            
            
               Uradni list Evropske unije
            
            
               L 333/23
            
         IZVEDBENI SKLEP KOMISIJE
   z dne 18. novembra 2014
   o zavrnitvi zahtevka za preklic imena, vpisanega v register zaščitenih označb porekla in zaščitenih geografskih označb iz Uredbe (EU) št. 1151/2012 Evropskega parlamenta in Sveta (Jihočeská Zlatá Niva (ZGO))
   
      
         (notificirano pod dokumentarno številko C(2014) 8425)
      
   
   (Besedilo v slovaškem jeziku je edino verodostojno)
   
      (2014/818/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 54(1) Uredbe,
   ob upoštevanju naslednjega:
   
               (1)
            
            
               Prvi pododstavek člena 54(1) Uredbe (EU) št. 1151/2012 določa, da lahko Komisija (poleg na zahtevo proizvajalcev proizvoda, ki se trži pod registriranim imenom) registracijo zaščitene geografske označbe prekliče, kadar upoštevanje pogojev specifikacije ni zagotovljeno ali kadar najmanj sedem let ni bil na trg dan noben proizvod v okviru zaščitene geografske označbe.
            
         
               (2)
            
            
               Komisija je preučila zahtevek za preklic registracije zaščitene geografske označbe „Jihočeská Zlatá Niva“, ki jo je Slovaška poslala 20. septembra 2013 in jo je Komisija prejela 27. septembra 2013.
            
         
               (3)
            
            
               Ta zahtevek za preklic ne spada v nobenega od primerov iz prvega pododstavka člena 54(1) Uredbe (EU) št. 1151/2012 in torej ne izpolnjuje pogojev iz tega člena.
            
         
               (4)
            
            
               Ob upoštevanju navedenega je treba zahtevek Slovaške za preklic zaščitene geografske označbe „Jihočeská Zlatá Niva“ zavrniti.
            
         
               (5)
            
            
               Ukrep iz tega sklepa je v skladu z mnenjem Odbora za politiko kakovosti kmetijskih proizvodov –
            
         SPREJEL NASLEDNJI SKLEP:
   Člen 1
   Zahtevek za preklic zaščitene geografske označbe „Jihočeská Zlatá Niva“ se zavrne.
   Člen 2
   Ta sklep je naslovljen na Slovaško republiko.
   
      V Bruslju, 18. novembra 2014
      
         
            Za Komisijo
         
         Phil HOGAN
         
            Član Komisije
         
      
   
   
      (1)  UL L 343, 14.12.2012, str. 1.